শৈশবের পুরো সময়টা এমা ওয়াটসন কাটিয়েছেন সিনেমার শুটিং স্পটে। ‘হ্যারি পটার’ সিরিজে অভিনয়ের জন্য শৈশব থেকেই তারকাখ্যাতি তাঁর। সবার ধারণা ছিল, অন্য সব তারকার মতোই স্কুলমুখী হবেন না শিশু অভিনেতা এমা। সবাইকে চমকে দিয়ে একদিকে হ্যারি পটার-এ অভিনয় করেছেন তিনি, তেমনি ঠিক সময় পরীক্ষার হলেও হাজির ছিলেন। এমা ২০১৪ সালে ব্রাউন বিশ্ববিদ্যালয় থেকে ইংরেজি সাহিত্যে স্নাতক হন। বিশ্ববিদ্যালয়ে পড়ার সময় ২০১১ সালে এক বছরের জন্য সিনেমা থেকে বিরতি নিয়েছিলেন। সিনেমার বাইরে বিভিন্ন সামাজিক অধিকারবিষয়ক কাজের জন্য আলোচিত তিনি। অভিনেত্রী পরিচয়ের পাশাপাশি সবার অধিকার নিয়ে কাজ করতে গর্ববোধ করেন এই তারকা।